stanford-oval/wikipedia huggingface dataset:
גאורגי פלחנוב
כתביו בתרגום עברי

ג' פלכאנוב, הפרובלימות היסודיות של המרקסיזם; תרגם ש' וויינשטיין; בצירוף מבוא הערות מאת מ' נאדל, ירושלים: הוצאת ספרים ע"ש מרקס אנגלס, תרצ"ג.
ג"ו פלכאנוב, על האישיות בהיסטוריה; עברית: י' אבירפי [=יצחק מן], [מרחביה]: ספרית פועלים ('דורון'), 1944.
ג' פלכאנוב, האמנות וחיי החברה: מכתבים ללא כתובת; עברית: נ[חמיה] רבן, מרחביה: ספרית פועלים, 1950.
ג. וו. פלכאנוב, המאטריאליזם ההיסטורי ומתנגדיו; עברית: דב בר מלכין ונ[חמיה] רבן, מרחביה: ספרית פועלים, 1950.
ג. וו. פלכאנוב, כתבים נבחרים: א. עיונים פילוסופיים ב. מסות בספרות ובאמנות; עברית: ח[נה] הוכרברג, י' אבירפי [=יצחק מן], נ[חמיה] רבן, מרחביה: ספרית פועלים ('מענית)', 1953.
ג"ו פלאכאנוב, אמנות וספרות; תרגם: חיים גולדברג, תל אביב: הקיבוץ המאוחד, תשי"ז.
הערות שוליים

↑  כך על פי הלוח היוליאני, שנהג ברוסיה בזמנו; על פי הלוח הגרגוריאני: 11 בדצמבר 1856
1 2  יוסף קרוק, תחת דגלן של שלוש מהפכות, תל אביב, מחברות לספרות, 1968, עמ' 278
↑  גאורגי פלחנוב באתר www.spartacus-educational.com
↑  יצאו לאור: ג. פלכאנוב: כתבים נבחרים, על המשמר, 10 באפריל 1953; ד. הן, עם "כתבים נבחרים" לפלכאנוב, על המשמר, 23 בינואר 1953, המשך.
| --- | --- |
בקרת זהויות :  NLI: 987007266522905171  PLWABN: 9810541680205606  BIBSYS: 90082838  BNC: 000087795  BNE: XX990826  BnF: cb13192970r (data)  CiNii: DA00470671  GND: 118594982  HDS: 028383  ICCU: MILV017368  ISNI: 0000 0001 2125 3603  LCCN: n50064804  LNB: 000068549  NDL: 00452960  NKC: jn19990210496  NLA: 35425706  NLG: 250689  NLK: KAC2020M1530  NSK: 000088292  NTA: 069880611  RERO: 02-A000131357  SELIBR: 84161  SNAC: w6fz0pkd  SUDOC: 035497750  Trove: 948239  ULAN: 500324176  VcBA: 495/238217  VIAF: 27208870   WorldCat (עם VIAF): 27208870
נבחרת פרגוואי בכדורגל

נבחרת פרגוואי בכדורגל היא נבחרת הכדורגל הלאומית של פרגוואי. הדירוג הנוכחי של נבחרת פרגוואי ברשימת הדירוג של פיפ"א, הוא המקום ה-53 בעולם, נכון ל-19 בדצמבר 2024; הניקוד הוא 1,458.26 – ללא שינוי לעומת ניקוד קודם. דירוג השיא 8 נמדד לראשונה במרץ 2001, והדירוג הנמוך ביותר 103 נמדד לראשונה במאי 1995.
נבחרת פרגוואי העפילה שמונה פעמים לטורניר הגמר של גביע העולם בכדורגל. הישג השיא של הנבחרת בטורניר הוא העפלה לשלב רבע הגמר, במונדיאל 2010.
נבחרת פרגוואי זכתה פעמיים בקופה אמריקה, ב-1953 ו-1979. שש פעמים סיימה במקום השני. משנת 1983 לא הצליחה להגיע לחצי הגמר, עד שבשנת 2011 הגיעה עד הגמר.
פרגוואי זכתה במדליית הכסף באולימפיאדת אתונה (2004), לאחר שהפסידה לארגנטינה במשחק הגמר בתוצאה 1:0. הייתה זו המדליה האולימפית הראשונה והיחידה בכל הזמנים שבה זכתה פרגוואי.
היסטוריה > שנות ה-20 של המאה ה-20

הטורניר הרשמי הראשון בו השתתפה פרגוואי היה אליפות דרום אמריקה החמישית שנערכה בשנת 1921. במשחקה הראשון בטורניר, הפתיעה פרגוואי את אורוגוואי, שזכתה קודם לכן שלוש פעמים באליפות דרום אמריקה, וניצחה אותה 1-2. פרגוואי הפסידה ביתר משחקיה בטורניר וסיימה במקום האחרון. שנה לאחר מכן השתתפה פרגוואי בקופה אמריקה 1922. היא סיימה בתיקו עם ברזיל המארחת ולאחר מכן ניצחה את צ'ילה ואורוגוואי. במשחקה האחרון נזקקה פרגוואי לתיקו נגד ארגנטינה על מנת לזכות בטורניר, אולם פרגוואי הפסידה 2-0, כאשר שחקניה עוזבים את המגרש במחאה על כדור עונשין מ-11 מטרים שנפסק נגדם. בעקבות ההפסד סיימו פרגוואי, ברזיל ואורוגוואי עם אותו מספר נקודות ותוכננו משחקי פלייאוף בין שלוש הנבחרות על מנת לקבוע את זהות האלופה. אורוגוואי פרשה ובכך התמודדה פרגוואי מול ברזיל במשחק על האליפות. פרגוואי הפסידה 3-1 וכך סיימה במקום השני בטורניר. בשלושת הטורנירים הבאים סיימה פרגוואי במקום השלישי. בקופה אמריקה 1929 סיימה פרגוואי בפעם השנייה במקום השני בטורניר.
היסטוריה > מונדיאל 1930

פרגוואי הוזמנה להשתתף בגביע העולם הראשון. היא שובצה לבית עם ארצות הברית ובלגיה והפסידה לארצות הברית במשחקה הראשון 3-0. בעקבות ההפסד, איבדה פרגוואי סיכוי להעפיל לחצי הגמר והיא סיימה את משחקיה במקום השני בבית לאחר ניצחון חסר חשיבות על בלגיה 0-1. פרגוואי לא השתתפה בטורניר המוקדמות של שני טורנירי גביע העולם הבאים. בקופה אמריקה 1947 סיימה פרגוואי במקום השני בפעם השלישית בתולדותיה. בטורניר זה השתתפו שמונה נבחרות, אך ברזיל לא השתתפה בו. שנתיים לאחר מכן אירחה ברזיל את הקופה אמריקה. במשחק האחרון התמודדה ברזיל, שניצחה בכל משחקיה באותו טורניר מול פרגוואי, כאשר תיקו היה מספיק לה על מנת לזכות בתואר. פרגוואי, לעומת זאת, הייתה חייבת לנצח על מנת להשתוות לברזיל בכמות הנקודות בטבלה ולכפות משחק על האליפות. ברזיל הוליכה במשחק 1-0, אולם פרגוואי הפכה את התוצאה וניצחה 1-2 משער שהובקע חמש דקות לסיום המשחק. במשחק המכריע על האליפות הובסה פרגוואי 7-0 וסיימה במקום השני, בפעם הרביעית בתולדותיה.
היסטוריה > מונדיאל 1950

פרגוואי העפילה למונדיאל 1950 מבלי ששיחקה בטורניר המוקדמות, בעקבות פרישתן של אקוודור ופרו. בשלב הבתים בטורניר הגמר סיימה פרגוואי בתיקו 2-2 עם שוודיה והפסידה לאלופת העולם איטליה 2-0 ובכך סיימה במקום האחרון בבית.
היסטוריה > קופה אמריקה 1953

פרגוואי פתחה את משחקיה בקופה אמריקה 1953 שנערך בפרו בניצחון 0-3 על צ'ילה. לאחר מכן סיימה בתיקו 0-0 עם אקוודור. במשחקה השלישי סיימה פרגוואי בתיקו 2-2 עם פרו המארחת, אולם בעקבות התנהגות בלתי ספורטיבית של נבחרת פרגוואי, שביצעה חילוף לא חוקי, נקבע לפרגוואי הפסד טכני. אחד משחקני פרגוואי הורחק לשלוש שנים לאחר שבעט בשופט המשחק. בהמשך המשחקים סיימה פרגוואי בתיקו 2-2 עם אורוגוואי ובמשחקה הבא גברה על בוליביה 1-2. במשחקה האחרון התמודדה פרגוואי נגד ברזיל. בדומה לטורניר הקודם, גם הפעם תוצאת תיקו הייתה מספיקה לברזיל על מנת לזכות בתואר, בעוד פרגוואי הייתה חייבת לנצח על מנת להשתוות לברזיל בכמות הנקודות בטבלה ולכפות משחק על האליפות. בדומה לטורניר הקודם גם הפעם ברזיל הובילה 1-0, אולם פרגוואי הפכה את התוצאה וניצחה 1-2 בזכות שער שהובקע דקה לסיום המשחק על ידי פבלו ליאון. במשחק המכריע על האליפות ניצחה פרגוואי את ברזיל 2-3 משערים של אטיליו לופז, מנואל גוויליאן ורובן פרננדס וכך זכתה בפעם הראשונה באליפות דרום אמריקה.
היסטוריה > מונדיאל 1958

פרגוואי התמודדה לראשונה במוקדמות מונדיאל 1954, אך לא העפילה לטורניר הגמר לאחר שסיימה במקום השני בבית המוקדמות אחרי ברזיל. פרגוואי העפילה לראשונה דרך טורניר מוקדמות למונדיאל 1958 לאחר שסיימה בבית המוקדמות במקום הראשון לפני אורוגוואי וקולומביה. בטורניר הגמר שובצה פרגוואי בשלב הבתים עם צרפת, סקוטלנד ויוגוסלביה. במשחקה הראשון הובילה פרגוואי על צרפת 2-3, אולם הצרפתים הפכו את התוצאה והביסו את פרגוואי 7-3. במשחקה השני בטורניר ניצחה פרגוואי את סקוטלנד 2-3. במשחקה האחרון בשלב הבתים, הבקיעה פרגוואי שלושה שערים בפעם השלישית ברציפות וחזרה שלוש פעמים מפיגור של שער על מנת לסיים בתיקו 3-3 עם יוגוסלביה. בעקבות ניצחונה של צרפת על סקוטלנד במשחק המקביל, סיימה פרגוואי במקום השלישי בבית ולא העפילה לרבע הגמר.
היסטוריה > קופה אמריקה 1979

החל משנת 1959, השתתפה פרגוואי בקביעות בטורניר הקופה אמריקה. היא סיימה במקום השלישי באותו טורניר וסיימה במקום השני בטורניר שנערך בשנת 1963. בקופה אמריקה 1979 סיימה פרגוואי ראשונה בבית שלה, שנערך בשיטת משחקי בית וחוץ, לפני אורוגוואי וקולומביה והעפילה לחצי הגמר. בחצי הגמר ניצחה פרגוואי בביתה את ברזיל 1-2 וסיימה בתיקו 2-2 עימה במשחק הגומלין שנערך בברזיל ובכך העפילה למשחקי הגמר מול צ'ילה. במשחק הגמר הראשון, שנערך בפרגוואי, ניצחה המארחת 0-3 ובמשחק הגומלין בצ'ילה, הפסידה פרגוואי 1-0. משחק פלייאוף מכריע בין הנבחרות נערך בארגנטינה שהסתיים בתיקו 0-0 אחרי הארכה. פרגוואי הוכרזה כזוכה בעקבות יתרון בהפרש השערים המצטבר בשלושת המשחקים ובכך זכתה בקופה אמריקה בפעם השנייה בתולדותיה.
היסטוריה > מונדיאל 1986

פרגוואי העפילה למונדיאל 1986 לאחר שלא הצליחה להעפיל לטורניר הגמר במשך שש פעמים רצופות. במוקדמות מונדיאל 1986, סיימה פרגוואי במקום השני בבית אחרי ברזיל ולפני בוליביה והעפילה לטורניר הפלייאוף שהמנצחת בו עולה למונדיאל. בסיבוב הראשון של טורניר הפלייאוף התמודדה פרגוואי נגד קולומביה. פרגוואי ניצחה בביתה 0-3 והפסידה במשחק הגומלין בקולומביה 2-1. בעקבות התוצאות, העפילה פרגוואי לצמד משחקי פלייאוף נגד צ'ילה על העלייה למונדיאל. פרגוואי ניצחה במשחקה הביתי 0-3 וסיימה בתיקו חוץ 2-2 במשחק הגומלין. בטורניר הגמר שובצה פרגוואי בשלב הבתים עם עיראק, מקסיקו המארחת ובלגיה. פרגוואי ניצחה את עיראק 0-1 וסיימה בתיקו 1-1 עם מקסיקו. במשחק האחרון בשלב הבתים פיגרה פרגוואי פעמיים נגד בלגיה, אך סיימה בתיקו 2-2, שהעלה אותה לשמינית הגמר מהמקום השני בבית. הייתה זו הפעם הראשונה בתולדותיה של פרגוואי שהיא עוברת את שלב הבתים במונדיאל. בשמינית הגמר הובסה פרגוואי 3-0 על ידי אנגליה והודחה.
היסטוריה > מונדיאל 1998

פרגוואי לא הצליחה להעפיל לשני טורנירי המונדיאל הבאים. במוקדמות מונדיאל 1998 סיימה פרגוואי במקום השני בבית הדרום אמריקאי והעפילה לטורניר הגמר. בשני משחקיה הראשונים בשלב הבתים של טורניר הגמר סיימה פרגוואי בתיקו 0-0 עם בולגריה וספרד. במשחק האחרון בשלב הבתים והמכריע על העלייה גברה פרגוואי על ניגריה, שהבטיחה את המקום הראשון בבית טרם המשחק, בתוצאה 1-3 והעפילה לשמינית הגמר. בשמינית הגמר הפסידה פרגוואי לצרפת, האלופה שבדרך, 1-0 משער זהב שהובקע 6 דקות לסיום ההארכה. שנה לאחר מכן אירחה פרגוואי לראשונה בתולדותיה את טורניר הקופה אמריקה. פרגוואי סיימה ראשונה בשלב הבתים, אולם הפסידה ברבע הגמר לאורוגוואי בבעיטות הכרעה מ-11 מטרים לאחר שהמשחק הסתיים בתיקו 1-1.
היסטוריה > מונדיאל 2002

פרגוואי העפילה למונדיאל 2002 לאחר שסיימה רביעית בבית המוקדמות הדרום אמריקאי. בשלב הבתים בטורניר הגמר פתחה פרגוואי בתיקו 2-2 עם דרום אפריקה ולאחר מכן הפסידה לספרד 3-1. במשחקה האחרון בשלב הבתים התמודדה פרגוואי מול סלובניה. על מנת להעפיל לשמינית הגמר הייתה פרגוואי חייבת לנצח את סלובניה ושדרום אפריקה תפסיד במשחק המקביל לספרד ובנוסף לכך הייתה חשיבות להפרש השערים ולכמות השערים שיובקעו בשני המשחקים. פרגוואי פיגרה במחצית 1-0 מול סלובניה, אך הצליחה להפוך את התוצאה ל-1-3 שש דקות לסיום המשחק. במשחק המקביל הפסידה דרום אפריקה לספרד 3-2. בעקבות התוצאות, פרגוואי ודרום אפריקה סיימו את משחקי הבית עם כמות נקודות והפרש שערים זהה, אולם פרגוואי הבקיעה שער אחד יותר מדרום אפריקה ולכן העפילה לשמינית הגמר מהמקום השני בבית, בעוד דרום אפריקה מודחת מהטורניר. זו הייתה הפעם השלישית ברציפות בה פרגוואי מעפילה לשלב שמינית הגמר במונדיאל. בשמינית הגמר הפסידה פרגוואי לגרמניה 1-0 משער שהובקע שתי דקות לסיום המשחק.
היסטוריה > מונדיאל 2006

פרגוואי העפילה למונדיאל 2006, לאחר שסיימה רביעית בבית המוקדמות הדרום אמריקאי בפעם השנייה ברציפות. בשלב הבתים בטורניר הגמר הפסידה 1-0 לאנגליה ושוודיה וניצחה את טרינידד וטובגו 0-2 במשחק חסר חשיבות. פרגוואי סיימה במקום השלישי בבית ולא עברה את שלב הבתים לראשונה מאז מונדיאל 1958.
היסטוריה > מונדיאל 2010

פרגוואי העפילה למונדיאל 2010 בפעם הרביעית ברציפות, לאחר שסיימה במקום השלישי בבית המוקדמות הדרום אמריקאי. פרגוואי פתחה את שלב הבתים בטורניר הגמר בתיקו 1-1 עם איטליה ובניצחון 0-2 על סלובקיה. במשחקה האחרון בשלב הבתים, הייתה מספיקה לפרגוואי תוצאת תיקו מול ניו זילנד על מנת להעפיל לשמינית הגמר. המשחק הסתיים בתיקו 0-0 והודות לניצחון המפתיע של סלובקיה על איטליה במשחק המקביל, פרגוואי סיימה במקום הראשון בבית לראשונה בתולדותיה. בשלב שמינית הגמר סיימה פרגוואי בתיקו 0-0 עם יפן וניצחה 3-5 בבעיטות הכרעה מ-11 מטרים. עקב הניצחון, העפילה פרגוואי לראשונה בתולדותיה לרבע גמר המונדיאל. ברבע הגמר הפסידה פרגוואי לספרד 1-0 משער שהובקע 7 דקות לסיום המשחק. ההעפלה לרבע הגמר במונדיאל 2010 היא ההישג הגדול ביותר של פרגוואי בטורנירי המונדיאל. עם זאת, עד כה בחמשת משחקי ההכרעה במונדיאל בהם השתתפה פרגוואי, במסגרת משחקי שמינית ורבע הגמר, לא כבשה פרגוואי ולו שער אחד.
שנה לאחר מכן, סיימה פרגוואי במקום השני בקופה אמריקה. זאת לאחר שהעפילה למשחק הגמר מבלי לנצח אף משחק (כל חמשת משחקיה בטורניר לפני כן הסתיימו בתיקו). במשחק הגמר הובסה פרגוואי 3-0 על ידי אורוגוואי. המקום השני בטורניר זה הוא המיקום הגבוה ביותר אליו הגיעה פרגוואי בטורניר הקופה אמריקה, מאז זכתה בו ב-1979.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואי 1930 | סיבוב ראשון | 2 | 1 | 0 | 1 | 1 | 3 |
הממלכה האיטלקית 1934: לא נרשמה
צרפת 1938: לא נרשמה
| ברזיל 1950 | סיבוב ראשון | 2 | 0 | 1 | 1 | 2 | 4 |
שווייץ 1954: לא העפילה
| שוודיה 1958 | סיבוב ראשון | 3 | 1 | 1 | 1 | 9 | 12 |
צ'ילה 1962: לא העפילה
אנגליה 1966: לא העפילה
מקסיקו 1970: לא העפילה
גרמניה 1974: לא העפילה
ארגנטינה 1978: לא העפילה
ספרד 1982: לא העפילה
| מקסיקו 1986 | סיבוב שני | 4 | 1 | 2 | 1 | 4 | 6 |
איטליה 1990: לא העפילה
ארצות הברית 1994: לא העפילה
| צרפת 1998 | שמינית גמר | 4 | 1 | 2 | 1 | 3 | 2 |
| קוריאה הדרומית יפן 2002 | שמינית גמר | 4 | 1 | 1 | 2 | 6 | 7 |
| גרמניה 2006 | סיבוב ראשון | 3 | 1 | 0 | 2 | 2 | 2 |
| דרום אפריקה 2010 | רבע גמר | 5 | 1 | 3 | 1 | 3 | 2 |
ברזיל 2014: לא העפילה
רוסיה 2018: לא העפילה
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 8/22 | 27 | 7 | 10 | 10 | 30 | 38 |
משחקי תיקו כוללים גם משחקים שהוכרעו בבעיטות הכרעה
קופה אמריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
ארגנטינה 1916: לא נרשמה
אורוגוואי 1917: לא נרשמה
ברזיל 1919: לא נרשמה
צ'ילה 1920: לא נרשמה
| ארגנטינה 1921 | מקום רביעי | 3 | 1 | 0 | 2 | 2 | 7 |
| ברזיל 1922 | מקום שני | 4 | 2 | 1 | 1 | 5 | 3 |
| אורוגוואי 1923 | מקום שלישי | 3 | 1 | 0 | 2 | 4 | 6 |
| אורוגוואי 1924 | מקום שלישי | 3 | 1 | 1 | 1 | 4 | 4 |
| ארגנטינה 1925 | מקום שלישי | 4 | 0 | 0 | 4 | 4 | 13 |
| צ'ילה 1926 | מקום רביעי | 4 | 1 | 0 | 3 | 8 | 20 |
פרו 1927: פרשה
| ארגנטינה 1929 | מקום שני | 3 | 2 | 0 | 1 | 9 | 4 |
פרו 1935: פרשה
| ארגנטינה 1937 | מקום רביעי | 5 | 2 | 0 | 3 | 8 | 16 |
| פרו 1939 | מקום שלישי | 4 | 2 | 0 | 2 | 9 | 8 |
צ'ילה 1941: פרשה
| אורוגוואי 1942 | מקום רביעי | 6 | 2 | 2 | 2 | 11 | 10 |
צ'ילה 1945: פרשה
| ארגנטינה 1946 | מקום שלישי | 5 | 2 | 1 | 2 | 8 | 8 |
| אקוודור 1947 | מקום שני | 7 | 5 | 1 | 1 | 16 | 11 |
| ברזיל 1949 | מקום שני | 8 | 6 | 0 | 2 | 21 | 13 |
| פרו 1953 | מקום ראשון | 7 | 4 | 2 | 1 | 14 | 8 |
| צ'ילה 1955 | מקום חמישי | 5 | 1 | 1 | 3 | 7 | 14 |
| אורוגוואי 1956 | מקום חמישי | 5 | 0 | 2 | 3 | 3 | 8 |
פרו 1957: פרשה
| ארגנטינה 1959 | מקום שלישי | 6 | 3 | 0 | 3 | 12 | 12 |
| אקוודור 1959 | מקום חמישי | 4 | 0 | 1 | 3 | 6 | 11 |
| בוליביה 1963 | מקום שני | 6 | 4 | 1 | 1 | 13 | 7 |
| אורוגוואי 1967 | מקום רביעי | 5 | 2 | 0 | 3 | 9 | 13 |
| 1975 | סיבוב ראשון | 4 | 1 | 1 | 2 | 5 | 5 |
| 1979 | מקום ראשון | 6 | 3 | 3 | 0 | 9 | 3 |
| 1983 | מקום שלישי | 2 | 0 | 2 | 0 | 1 | 1 |
| ארגנטינה 1987 | סיבוב ראשון | 2 | 0 | 1 | 1 | 0 | 3 |
| ברזיל 1989 | מקום רביעי | 7 | 3 | 1 | 3 | 9 | 10 |
| צ'ילה 1991 | סיבוב ראשון | 4 | 2 | 0 | 2 | 7 | 8 |
| אקוודור 1993 | רבע גמר | 4 | 1 | 1 | 2 | 2 | 7 |
| אורוגוואי 1995 | רבע גמר | 4 | 2 | 1 | 1 | 6 | 5 |
| בוליביה 1997 | רבע גמר | 4 | 1 | 1 | 2 | 2 | 5 |
| פרגוואי 1999 | רבע גמר | 4 | 2 | 2 | 0 | 6 | 1 |
| קולומביה 2001 | סיבוב ראשון | 3 | 0 | 2 | 1 | 4 | 6 |
| פרו 2004 | רבע גמר | 4 | 2 | 1 | 1 | 5 | 5 |
| ונצואלה 2007 | רבע גמר | 4 | 2 | 0 | 2 | 8 | 8 |
| ארגנטינה 2011 | מקום שני | 6 | 0 | 5 | 1 | 5 | 8 |
| צ'ילה 2015 | מקום רביעי | 6 | 1 | 3 | 2 | 6 | 12 |
| ארצות הברית 2016 | סיבוב ראשון | 3 | 0 | 1 | 2 | 1 | 3 |
| ברזיל 2019 | רבע גמר | 4 | 0 | 3 | 1 | 3 | 4 |
| ברזיל 2021 | רבע גמר | 5 | 2 | 1 | 2 | 8 | 6 |
| ארצות הברית 2024 | סיבוב ראשון | 3 | 0 | 0 | 3 | 3 | 8 |
| סה"כ | 39/48 | 176 | 63 | 42 | 71 | 263 | 304 |
משחקי תיקו כוללים גם משחקים שהוכרעו בבעיטות הכרעה
סגל הנבחרת

מספר ההופעות והשערים מעודכן ל-20 בנובמבר 2022
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | אנתוני סילבה | 27 בפברואר 1984 | 55 | 0 | מקסיקו קלאב פואבלה |
|  | שוער | חואן אספינולה | 2 בנובמבר 1994 | 1 | 0 | ארגנטינה גודוי קרוס |
|  | שוער | סנטיאגו רוחאס | 5 באפריל 1996 | 1 | 0 | פרגוואי נסיונל |

|  | הגנה | גוסטבו גומס (קפטן) | 6 במאי 1993 | 64 | 4 | ברזיל פלמיירס |
|  | הגנה | איוואן פיריס | 10 במרץ 1989 | 34 | 0 | פרגוואי ליברטד |
|  | הגנה | פביאן בלבואנה | 23 באוגוסט 1991 | 31 | 1 | ברזיל קורינתיאנס |
|  | הגנה | ברונו ואלדס | 6 באוקטובר 1992 | 31 | 1 | מקסיקו קלוב אמריקה |
|  | הגנה | בלאס ריברוס | 3 בפברואר 1998 | 12 | 0 | דנמרק ברונדבי |
|  | הגנה | איוואן רמירס | 8 בדצמבר 1994 | 3 | 0 | ארגנטינה סנטרל קורדובה |
|  | הגנה | מתאו גאמרה | 20 באוקטובר 2000 | 2 | 0 | פרגוואי קלוב אולימפיה |

|  | קישור | מיגל אלמירון | 10 בפברואר 1994 | 49 | 6 | אנגליה ניוקאסל יונייטד |
|  | קישור | ריצ'רד אוריטס | 22 במאי 1990 | 38 | 6 | פרגוואי קלוב אולימפיה |
|  | קישור | ריצ'רד סאנצ'ס | 29 במרץ 1996 | 31 | 1 | מקסיקו קלוב אמריקה |
|  | קישור | מתיאס ויאסנטי | 24 בינואר 1997 | 27 | 0 | ברזיל גרמיו |
|  | קישור | אנדרס קובאס | 22 במאי 1996 | 12 | 0 | קנדה ונקובר וייטקאפס |
|  | קישור | מתיאס רוחאס | 3 בנובמבר 1995 | 12 | 0 | ארגנטינה ראסינג קלוב |
|  | קישור | לורנצו מלגארחו | 10 באוגוסט 1990 | 8 | 0 | פרגוואי ליברטד |
|  | קישור | חסוס מדינה | 30 באפריל 1997 | 7 | 0 | רוסיה צסק"א מוסקבה |
|  | קישור | בריאן אוחאדה | 27 ביוני 2000 | 6 | 0 | ארצות הברית ריאל סולט לייק |
|  | קישור | מתיאס גלארסה | 11 בפברואר 2002 | 3 | 0 | ברזילקוריטיבה |
|  | קישור | דייגו גומס | 27 במרץ 2003 | 2 | 0 | פרגוואיליברטד |

|  | חלוץ | דרליס גונסאלס | 20 במרץ 1994 | 49 | 9 | פרגוואי קלוב אולימפיה |
|  | חלוץ | חוליו אנקיסו | 23 בינואר 2004 | 8 | 0 | אנגליה ברייטון |
|  | חלוץ | סבסטיאן פריירה | 13 בפברואר 1998 | 4 | 0 | ארצות הברית יוסטון דינמו |
|  | חלוץ | רמון סוסה | 31 באוגוסט 1999 | 0 | 0 | ארגנטינה חימנסיה לה פלאטה |
שחקנים מפורסמים

חוסה קרדוסו
רומריטו
פרנסיסקו ארסה
קרלוס גמארה
דניס קאניסה
חוסה לואיס צ'ילאברט
מורל רודריגס
רוקה סנטה קרוס
חוסטו ויאר
נלסון ואלדס
שיאי שחקנים

נכון ל-2 בילי 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | פאולו דה סילבה | 2000–2017 | 148 | 3 |
| 2 | חוסטו ויאר | 1999–2018 | 120 | 0 |
| 3 | רוקה סנטה קרוס | 1999–2016 | 112 | 32 |
| 4 | קרלוס גמארה | 1993–2006 | 110 | 12 |
| 5 | כריסטיאן ריברוס | 2005–2018 | 101 | 16 |
| 6 | דניס קניסה | 1996–2010 | 100 | 1 |
| 6 | רוברטו אקונה | 1993–2011 | 100 | 5 |
| 8 | סלסו איילה | 1993–2003 | 85 | 6 |
| 9 | חוסה קרדוסו | 1991–2006 | 83 | 25 |
| 10 | קרלוס בונט | 2002–2013 | 80 | 1 |
שיאי שחקנים > מלכי השערים

| דירוג | שחקן | שנים בנבחרת | שערים | משחקים | ממוצע למשחק |
| --- | --- | --- | --- | --- | --- |
| 1 | רוקה סנטה קרוס | 1999–2016 | 32 | 112 | 0.29 |
| 2 | חוסה קרדוסו | 1991–2006 | 25 | 82 | 0.3 |
| 3 | כריסטיאן ריברוס | 2005–2018 | 16 | 101 | 0.16 |
| 4 | סטורנינו ארואה | 1969–1980 | 13 | 26 | 0.5 |
| 4 | רומריטו | 1979–1986 | 13 | 32 | 0.41 |
| 4 | נלסון ואלדס | 2004–2016 | 13 | 77 | 0.17 |
| 7 | אוסקר קרדוסו | 2006–הווה | 12 | 58 | 0.21 |
| 7 | קרלוס גמארה | 1993–2006 | 12 | 110 | 0.11 |
| 9 | רוברטו קבניאס | 1981–1993 | 11 | 28 | 0.39 |
| 9 | מיגל בניטס | 1996–1999 | 11 | 29 | 0.38 |
הערות שוליים

↑  הגוארני היו בני שבט דרום אמריקאי שחיו בעיקר בפרגוואי.
↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
פאולו דה סילבה שיאן ההופעות (148) בנבחרת פרגאווי בכל הזמנים.
רוקה סנטה קרוס מלך שערי (32) נבחרת פרגאווי בכל הזמנים.
הרי בנימין

| --- | --- |

נוף טיפוסי של מדבר בנימין, האזור המזרחי של הרי בנימין. בשמאל התמונה- היישוב אלון
 מדינה:  ישראל ישראל
 גובה:  1,016 מטרים
 אזור זמן:  UTC +2
  (למפת דרום השומרון מוגדלת) חבל בנימין(למפת דרום השומרון רגילה) חבל בנימין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חבל בנימין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חבל בנימין
הרי בנימין, הידועים גם בשם הרי בית-אל, הם חבל ארץ המשתרע בין נחל שילה בצפון לערוציו העליונים של נחל איילון בדרום. האזור מכונה "בנימין" בשל היותו שטח נחלת שבט בנימין בימי קדם, ולעיתים גם "הרי בית אל" על שם המקום שהתקיים באזור בהיסטוריה היהודית. כיום חלק ניכר מהאזור שייך לשטח השיפוט של מועצה אזורית מטה בנימין. השטח חופף ברובו את נפת רמאללה ואל-בירה של הרשות הפלסטינית.
גאוגרפיה

אזור הרי בית אל הם אחד מתוך שלושת החלקים אליהם מחולקים הרי יהודה (שני החלקים האחרים הם הרי ירושלים והרי חברון). אזור הרי בית אל הוא החלק השני בגובהו מבין שלושת החלקים של הרי יהודה ומתנשא לגובה של 1016 מטרים מעל פני הים בפסגתו (הר בעל חצור). הוא נבדל מהשומרון במערכת ערוצים תלולים, המבתרת את הנוף. משום כך, מעטות הדרכים החוצות אותו והן מפותלות והרריות. שני הצירים העיקריים: כביש 443 - מעלה בית חורון, וכביש 465 - כביש חוצה בנימין. עם-זאת, הוא דומה לשומרון ברוחבו: הוא אינו מתאפיין בשפלה מתונה במערבו, כדוגמת שפלת יהודה שממערב להרי ירושלים והר חברון, אלא ב'הדום' הר (במת הר נמוכה מגב ההר המרכזי) הנמשך מהדום-השומרון שלצפונו ומהווה גבול טבעי לעמק לוד וסביבתו.
האזור נחשב חלק מאזור הרי יהודה, מסיבות גאוגרפיות, טופוגרפיות והיסטוריות.
היסטוריה > תקופת המקרא

אזור זה התחלק בין נחלות בנימין ואפרים. שבט בנימין ישב באזור הדרומי של הרי בנימין, בין ירושלים לבית אל, ושבט אפרים ישב באזור הצפוני והמערבי, שהיה מיוער ברובו.
"וַיֹּאמֶר אֲלֵיהֶם יְהוֹשֻׁעַ, אִם-עַם-רַב אַתָּה עֲלֵה לְךָ הַיַּעְרָה, וּבֵרֵאתָ לְךָ שָׁם, בְּאֶרֶץ הַפְּרִזִּי וְהָרְפָאִים: כִּי-אָץ לְךָ, הַר-אֶפְרָיִם".
בחלק הצפוני של הרי בנימין שכן המשכן בעיר שילה במשך 369 שנים.
באזור זה חיו אלקנה וחנה, בנם שמואל הנביא, אליהו ואלישע, ירמיהו, שאול, עלי הכהן ובניו חפני ופינחס.
היסטוריה > בית שני

באזור הרי בנימין התגוררו חלק ממשפחות הכהונה ששרתו במקדש. באזור גופנה היה ריכוז של משפחות כהנים. אחת ממשפחות הכהנים שהתגוררה באזור הייתה משמרת בילגה, ובואדי חרמיה אף נמצאה מערת קבורה המיוחסת למשמרת זו.
בהרי בנימין התקיימו כמה מקרבות המכבים, ובאזור זה אף נהרג יהודה המכבי בקרב מול בקכידס המצביא היווני.
ההתיישבות באזור

הערים הפלסטיניות המרכזיות בהרי בנימין הן רמאללה ואל-בירה. שוכנים בה גם ביר זית, בית עור אל-פוקא ובית עור א-תחתא, ביתוניא, בילעין, נעלין וכובאר, כולם בנפת רמאללה ואל-בירה, בה מתגוררים כ-358,000 תושבים פלסטינים (נכון לשנת 2016).
יישובים ישראלים באזור הם: מודיעין, מבוא מודיעים, לפיד, כפר רות ושילת.
ההתיישבות באזור > ההתנחלויות באזור בנימין

העיר המרכזית בהרי בנימין היא מודיעין עילית, עם 80,554 תושבים.
רוב ההתנחלויות באזור שייכות לתחום שיפוט המועצה אזורית מטה בנימין, בה מתגוררים מעל 70,000 תושבים (נכון ל-2021).
ההתנחלויות במערב בנימין: בית חורון, מועצה מקומית גבעת זאב, גבעון החדשה, דולב, טלמון, חרשה, נריה, נחליאל, נווה צוף (חלמיש לשעבר), עטרת, מועצה מקומית בית אריה-עופרים, ניל"י, נעלה, חשמונאים, מתתיהו, כפר האורנים.
ההתנחלויות בגב הרי בנימין: מועצה מקומית בית אל, עפרה, פסגות, כוכב יעקב, מגרון, גבע בנימין ועלמון.
ההתנחלויות במזרח בנימין: כוכב השחר, רימונים ומעלה מכמש.
צפון בנימין: עלי, מעלה לבונה
לקריאה נוספת

מנחם מרקוס, הרי בית-אל (חבל בנימין) - סקר נוף ומסלולי טיול, הוצאת רשות שמורות הטבע וספריית מעריב, תשנ"א.
זכריה קלעי, ארץ בנימין (בתוך) נופים ואתרים, משרד הביטחון – ההוצאה לאור - על ייחודה הגאוגרפי של ארץ בנימין.
זאב משל, הגאוגרפיה של הר בית אל – הר בנימין, טבע וארץ טז, תשל"ד, עמ' 85–88, ביטאון החברה להגנת הטבע, תל אביב
הערות שוליים

↑  משכן שילה, שילה, ב"אנציקלופדיה יהודית" באתר "דעת"
↑  ז'אבו ארליך, גבורת בית חשמונאי, החברה להגנת הטבע, בית ספר שדה עפרה, תשמ"ה
↑  Localities in Ramallah & Al Bireh Governorate by Type of Locality and Population Estimates, 2007–2016, אתר הלשכה הפלסטינית המרכזית לסטטיסטיקה (באנגלית)
↑  אוכלוסייה ביישובים בעלי 2,000 תושבים ומעלה, באתר הלשכה המרכזית לסטטיסטיקה, ‏אוקטובר 2021
| אזורים בארץ ישראל |
| --- | --- | --- |
| רמת הגולן וסביבתה | הר חרמון • טרכון • חורן • הבשן • רמת הגולן |  |
| הגליל והעמקים | הגליל העליון • אצבע הגליל • הגליל המערבי • הגליל התחתון • עמק יזרעאל • עמק חרוד • בקעת בית שאן |  |
| מישור החוף | מישור החוף הצפוני • הכרמל • חוף הכרמל • השרון • מישור חוף יהודה • גוש דן • מישור החוף הדרומי |  |
| הבקע הסורי-אפריקני | בקעת הירדן • עמק החולה • ארץ כינרות • עמק בית שאן • הערבה • בקעת ים המלח |  |
| מרכז שדרת ההר המערבית | הגלבוע • השומרון • הרי בנימין • הרי ירושלים • גוש עציון • השפלה • יהודה • מדבר יהודה • הר חברון |  |
| שאר עבר הירדן | הגלעד • ארץ המישור • עמון • מואב • הרי אדום |  |
| הנגב | הנגב הצפוני • חבל אשכול (חבל הבשור) • בקעת באר שבע • מכתשים בנגב • הר הנגב • מדבר פארן • הרי אילת |  |
| --- | --- |
בקרת זהויות :  NLI: 987007455560005171  VIAF: 71148268248805112759   WorldCat (עם VIAF): 71148268248805112759 
הכפר בית עור אל-פוקא
תמר כהן צדק

| --- | --- |

 לידה:  7 בספטמבר 1973 (בת 51) ישראל תל אביב, ישראל
 מסעדות:  וינס ותמר, קוצ'ינה תמר, קוצ'ינה הס 4
תמר כהן צדק (נולדה ב־7 בספטמבר 1973) היא שפית ומסעדנית ישראלית.